**UMETNOST POUČEVANJA**

**SEMINAR SE PRIPOROČA VSEM UČITELJEM INDIVIDUALNEGA POUKA !**

Predavanje in učne delavnice za mlade kitariste s prof. Stefanom Schmidtom

Razmere inštrumentalnega poučevanja so se v zadnjih letih izjemno spremenile. Celodnevna šola v osnovnih šolah in zgoščena izraba vedno krajšega prostega časa otrok sta bistveno spremenili nalogo učitelja inštrumenta. Če ne želi zaostajati v primerjavi z drugimi otrokovimi dejavnostmi, mora učitelj uspeti tudi pri delu z najmanjšimi otroci, celo takšnimi, ki so se komaj dobro otresli plenic. Bistveno mora izboljšati učinkovitost pouka, da bi lahko pred učenci in njihovimi družinami upravičil cenjenost svojega dela.

**Stefan Schmidt** vrsto let dela z otroci že od 3 leta starosti, pa tudi s starejšimi nadarjenimi otroci, mladostniki in študenti. V svojem predavanju bo predstavil številne metode, ki jih je razvil sam in nam razložil, kako optimizirati učni proces in kako na zelo učinkovit način voditi pouk ter pospešiti napredovanje učencev.

**Teme predavanja:**

Vzpodbujevanje učenca pri pouku

Neverbalna komunikacija

Tendenciozno naravnano delo

Svetovanja: kdaj, kako, zakaj ?

Vključenost družine

Individualizacija pouka

Cilji inštrumentalnega poučevanja

Učinkovito tehnično in glasbeno izobraževanje

Opustitev pouka in izstop učenca kljub ambicioznim ciljem

Stefan Schmidt (Nemčija) je eden najbolj uveljavljenih učiteljev kitare našega časa. Je eden redkih strokovnjakov, ki razvijajo inovativne koncepte pri delu z malčki in so na tekmovanjih in koncertih zelo uspešni z nadarjenimi študenti vseh starosti.

Študiral je na Visoki šoli za glasbo v Frankfurtu pri prof. Stephanu Wernerju (1987-1991) in profesorju Michaelu Teuchertu (1991-1994), v zadnjih letih pa je kot izjemen pedagog uspel svoje učence in študente na državnih ter mednarodnih kitarskih tekmovanjih vedno znova postaviti v ospredje. Predavanja o njegovem učnem konceptu, ki jih izvaja na konservatorijih in glasbenih festivalih po vsej Evropi, so običajno razprodana že vnaprej.

Stefan Schmidt je umetniški vodja kitarskega festivala “Focus” v Friedbergu na Bavarskem, ki se poleg edinstvenega intenzivnega usposabljanja učiteljev kitare osredotoča na mednarodno uspešne mlade koncertne kitariste in nudi učencem ter študentom številne nove mednarodne izzive.

Od leta 2011 predava Didaktiko in metodologijo kitare v Centru Leopolda Mozarta na Univerzi v Augsburgu.

Leta 2015 je Stefan Schmidt za zasluge pri glasbenem izobraževanju prejel nagrado “Friedberger Flügel”.

Je poročen, živi v Friedbergu pri Augsburgu in je oče štirih otrok.

**SEMINAR SE PRIPOROČA VSEM UČITELJEM INDIVIDUALNEGA POUKA !**